CELEX: 32017D0622
Language: el
Date: 2017-03-31 00:00:00
Title: Εκτελεστική απόφαση (ΕΕ) 2017/622 της Επιτροπής, της 31ης Μαρτίου 2017, για την τροποποίηση του υποδείγματος πιστοποιητικού για τις εισαγωγές παρασκευασμάτων κρέατος, στο παράρτημα II της απόφασης 2000/572/ΕΚ, και του υποδείγματος πιστοποιητικού για τις εισαγωγές ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, στο παράρτημα III της απόφασης 2007/777/ΕΚ, όσον αφορά τους κανόνες πρόληψης, καταπολέμησης και εκρίζωσης ορισμένων μεταδοτικών σπογγωδών εγκεφαλοπαθειών (Κείμενο που παρουσιάζει ενδιαφέρον για τον ΕΟΧ )

1.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/11
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/622 ΤΗΣ ΕΠΙΤΡΟΠΉΣ
   της 31ης Μαρτίου 2017
   για την τροποποίηση του υποδείγματος πιστοποιητικού για τις εισαγωγές παρασκευασμάτων κρέατος, στο παράρτημα II της απόφασης 2000/572/ΕΚ, και του υποδείγματος πιστοποιητικού για τις εισαγωγές ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, στο παράρτημα III της απόφασης 2007/777/ΕΚ, όσον αφορά τους κανόνες πρόληψης, καταπολέμησης και εκρίζωσης ορισμένων μεταδοτικών σπογγωδών εγκεφαλοπαθειών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 9 παράγραφος 2 στοιχείο β) και το άρθρο 9 παράγραφος 4 στοιχείο β),
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 16 δεύτερο εδάφιο,
   Εκτιμώντας τα ακόλουθα:
   
               (1)
            
            
               Η απόφαση 2000/572/ΕΚ της Επιτροπής (3) καθορίζει, μεταξύ άλλων, τους όρους όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή στην Ένωση φορτίων παρασκευασμάτων κρέατος, συμπεριλαμβανομένων παρασκευασμάτων από προϊόντα ζωικής προέλευσης από βοοειδή ή αιγοπρόβατα. Η απόφαση 2000/572/ΕΚ προβλέπει ότι τα εν λόγω φορτία πρέπει να συνοδεύονται από πιστοποιητικό που να είναι σύμφωνο με το υπόδειγμα του παραρτήματος II για τα φορτία παρασκευασμάτων κρέατος που προορίζονται για εισαγωγή στην Ένωση (Παρασκευάσματα κρέατος: MP-PREP). Το εν λόγω υπόδειγμα πιστοποιητικού περιλαμβάνει εγγυήσεις για τη σπογγώδη εγκεφαλοπάθεια των βοοειδών (ΣΕΒ).
            
         
               (2)
            
            
               Η απόφαση 2007/777/ΕΚ της Επιτροπής (4) καθορίζει, μεταξύ άλλων, τους όρους υγείας των ζώων, δημόσιας υγείας και κτηνιατρικής πιστοποίησης για την εισαγωγή στην Ένωση φορτίων ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων. Αυτά περιλαμβάνουν προϊόντα με βάση το κρέας και επεξεργασμένα στομάχια, ουροδόχους κύστεις και έντερα από προϊόντα ζωικής προέλευσης από βοοειδή και αιγοπρόβατα. Η απόφαση 2007/777/ΕΚ προβλέπει ότι τα εν λόγω φορτία πρέπει να συνοδεύονται από πιστοποιητικό που να είναι σύμφωνο με το υπόδειγμα του παραρτήματος III για τα φορτία παρασκευασμάτων κρέατος και επεξεργασμένων στομαχιών, ουροδόχων κύστεων και εντέρων που προορίζονται για εισαγωγή στην Ένωση (παρασκευάσματα κρέατος, επεξεργασμένα στομάχια, ουροδόχοι κύστεις και έντερα για εισαγωγή). Το εν λόγω υπόδειγμα πιστοποιητικού περιλαμβάνει εγγυήσεις για τη σπογγώδη εγκεφαλοπάθεια των βοοειδών (ΣΕΒ).
            
         
               (3)
            
            
               Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (5) θεσπίζει κανόνες πρόληψης, καταπολέμησης και εξάλειψης των μεταδοτικών σπογγωδών εγκεφαλοπαθειών (ΜΣΕ) σε βοοειδή και αιγοπρόβατα. Το κεφάλαιο Γ του παραρτήματος IX του εν λόγω κανονισμού θεσπίζει τους όρους για τις εισαγωγές στην Ένωση προϊόντων ζωικής προέλευσης που προέρχονται από βοοειδή και αιγοπρόβατα όσον αφορά τη ΣΕΒ.
            
         
               (4)
            
            
               Κανονισμός (ΕΚ) αριθ. 999/2001, όπως τροποποιήθηκε από τον κανονισμό (ΕΕ) 2016/1396 της Επιτροπής (6). Οι εν λόγω τροποποιήσεις προβλέπουν, μεταξύ άλλων, την αποσαφήνιση των κανόνων που καθορίζονται στο κεφάλαιο Γ του παραρτήματος IX του κανονισμού (ΕΚ) αριθ. 999/2001 και τους ειδικούς όρους για την εισαγωγή στην Ένωση προϊόντων ζωικής προέλευσης από βοοειδή και αιγοπρόβατα από τρίτες χώρες ή περιοχές με αμελητέο κίνδυνο ΣΕΒ.
            
         
               (5)
            
            
               Ειδικότερα, ο κανονισμός (ΕΚ) αριθ. 999/2001, όπως τροποποιήθηκε με τον κανονισμό (ΕΕ) 2016/1396, επιτρέπει την εισαγωγή προϊόντων ζωικής προέλευσης που προέρχονται από βοοειδή και αιγοπρόβατα από τρίτες χώρες με αμελητέο κίνδυνο ΣΕΒ, ακόμη και στην περίπτωση που τα εν λόγω προϊόντα έχουν παραχθεί από πρώτες ύλες που προέρχονται από χώρες με ελεγχόμενο ή απροσδιόριστο κίνδυνο ΣΕΒ, υπό την προϋπόθεση ότι τα ειδικά υλικά κινδύνου έχουν αφαιρεθεί από εκείνες τις πρώτες ύλες.
            
         
               (6)
            
            
               Το υπόδειγμα κτηνιατρικού πιστοποιητικού (Παρασκευάσματα κρέατος: MP-PREP) του παραρτήματος II της απόφασης 2000/572/ΕΚ και το υπόδειγμα κτηνιατρικού πιστοποιητικού (Προϊόντα με βάση το κρέας, επεξεργασμένα στομάχια, ουροδόχοι κύστεις και έντερα για εισαγωγή) του παραρτήματος III της απόφασης 2007/777/ΕΚ θα πρέπει, συνεπώς, να τροποποιηθούν ώστε να αντικατοπτρίζουν τις απαιτήσεις που αφορούν τις εισαγωγές στην Ένωση προϊόντων προερχόμενων από βοοειδή και αιγοπρόβατα, όπως ορίζονται στον κανονισμό (ΕΚ) αριθ. 999/2001, όπως τροποποιήθηκε με τον κανονισμό (ΕΕ) 2016/1396.
            
         
               (7)
            
            
               Συνεπώς, οι αποφάσεις 2000/572/ΕΚ και 2007/777/ΕΚ πρέπει να τροποποιηθούν αναλόγως.
            
         
               (8)
            
            
               Ο κανονισμός (ΕΕ) 2016/1396 προβλέπει ότι οι τροποποιήσεις που πραγματοποιήθηκαν στο παράρτημα IX του κανονισμού (ΕΚ) αριθ. 999/2001 τίθενται σε εφαρμογή από την 1η Ιουλίου 2017. Επιπλέον, για να αποφευχθεί κάθε διαταραχή στις εισαγωγές στην Ένωση φορτίων παρασκευασμάτων κρέατος και προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, η χρήση των πιστοποιητικών που εκδίδονται σύμφωνα με τις αποφάσεις 2000/572/ΕΚ και 2007/777/ΕΚ, όπως ίσχυαν πριν από τις τροποποιήσεις που εισάγονται με την παρούσα απόφαση, θα πρέπει να εξακολουθήσει να επιτρέπεται κατά τη διάρκεια μεταβατικής περιόδου υπό ορισμένες προϋποθέσεις.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2000/572/ΕΚ τροποποιείται σύμφωνα με το παράρτημα I της παρούσας απόφασης.
   Άρθρο 2
   Το παράρτημα III της απόφασης 2007/777/ΕΚ τροποποιείται σύμφωνα με το παράρτημα II της παρούσας απόφασης.
   Άρθρο 3
   Για μεταβατική περίοδο έως τις 31 Δεκεμβρίου 2017, τα φορτία παρασκευασμάτων κρέατος που συνοδεύονται από υπόδειγμα πιστοποιητικού το οποίο έχει εκδοθεί σύμφωνα με το υπόδειγμα του παραρτήματος II της απόφασης 2000/572/ΕΚ, καθώς και τα φορτία προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που συνοδεύονται από υπόδειγμα πιστοποιητικού που εκδίδεται σύμφωνα με το υπόδειγμα του παραρτήματος III της απόφασης 2007/777/ΕΚ, όπως ίσχυε πριν από τις τροποποιήσεις που επιφέρει η παρούσα απόφαση, επιτρέπονται για εισαγωγή στην Ένωση υπό την προϋπόθεση ότι το πιστοποιητικό έχει εκδοθεί το αργότερο έως τις 30 Νοεμβρίου 2017.
   Άρθρο 4
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Η παρούσα απόφαση εφαρμόζεται από την 1η Ιουλίου 2017.
   
      Βρυξέλλες, 31 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 139 της 30.4.2004, σ. 206.
   
      (3)  Απόφαση 2000/572/ΕΚ της Επιτροπής, της 8ης Σεπτεμβρίου 2000, για τον καθορισμό των όρων όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή παρασκευασμάτων κρέατος από τρίτες χώρες στην Κοινότητα (ΕΕ L 240 της 23.9.2000, σ. 19).
   
      (4)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (5)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εκρίζωσης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
   
      (6)  Κανονισμός (ΕΕ) 2016/1396 της Επιτροπής, της 18ης Αυγούστου 2016, σχετικά με την τροποποίηση ορισμένων παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 225 της 19.8.2016, σ. 76).
   
      ΠΑΡΑΡΤΗΜΑ I
      Το παράρτημα II της απόφασης 2000/572/ΕΚ τροποποιείται ως εξής:
      Στο υπόδειγμα κτηνιατρικού πιστοποιητικού «Παρασκευάσματα κρέατος: MP-PREP», στο μέρος II «Πληροφορίες σχετικά με την υγεία», στο σημείο II.1 «Βεβαίωση δημόσιας υγείας», το σημείο ΙΙ.1.9 αντικαθίσταται από το ακόλουθο κείμενο:
      
         
                     «(2) II.1.9.
                  
                  
                     εάν περιέχουν υλικά προερχόμενα από βοοειδή ή αιγοπρόβατα, τα παρασκευάσματα κρέατος υπόκεινται στους ακόλουθους όρους, ανάλογα με την κατηγορία του κινδύνου εμφάνισης ΣΕΒ της χώρας καταγωγής:
                     
                                 (2) είτε
                                 
                              
                              
                                 
                                             [1)
                                          
                                          
                                             η χώρα ή η περιοχή αποστολής έχει ταξινομηθεί ως χώρα ή περιοχή με αμελητέο κίνδυνο εμφάνισης ΣΕΒ, σύμφωνα με την απόφαση 2007/453/ΕΚ·
                                          
                                       
                                             2)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων έχουν υποβληθεί σε έλεγχο πριν και μετά τη σφαγή·
                                          
                                       
                           
                                 (2) είτε
                                 
                              
                              
                                 
                                             [3)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων:
                                             
                                                         α)
                                                      
                                                      
                                                         γεννήθηκαν, εκτράφηκαν αποκλειστικά και εσφάγησαν σε χώρα ή περιοχή που έχει ταξινομηθεί, σύμφωνα με την απόφαση 2007/453/ΕΚ, ως χώρα ή περιοχή με αμελητέο κίνδυνο ΣΕΒ·
                                                      
                                                   
                                                         (2) [β)
                                                      
                                                      
                                                         εσφάγησαν, έπειτα από αναισθητοποίηση, με έγχυση αερίου στην κρανιακή κοιλότητα ή θανατώθηκαν με την ίδια μέθοδο ή εσφάγησαν με τεμαχισμό ιστών του κεντρικού νευρικού συστήματος, έπειτα από αναισθητοποίηση, διά της εισαγωγής επιμήκους ραβδοειδούς οργάνου στην κρανιακή κοιλότητα·]]
                                                      
                                                   
                                       
                           
                                 (2) ή
                                 
                              
                              
                                 
                                             [3)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται για την παρασκευή του παρασκευάσματος κρέατος προέλευσης βοοειδών και αιγοπροβάτων δεν εσφάγησαν, έπειτα από αναισθητοποίηση, με έγχυση αερίου στην κρανιακή κοιλότητα ούτε θανατώθηκαν με την ίδια μέθοδο ούτε εσφάγησαν με τεμαχισμό ιστών του κεντρικού νευρικού συστήματος, έπειτα από αναισθητοποίηση, διά της εισαγωγής επιμήκους ραβδοειδούς οργάνου στην κρανιακή κοιλότητα·]
                                          
                                       
                                             4)
                                          
                                          
                                             τα παρασκευάσματα κρέατος βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V σημείο 1 του κανονισμού (ΕΚ) αριθ. 999/2001.
                                          
                                       
                           
                                 (2) είτε
                                 
                              
                              
                                 
                                             [5)
                                          
                                          
                                             τα παρασκευάσματα κρέατος βοοειδών και αιγοπροβάτων δεν περιέχουν ούτε προέρχονται από μηχανικώς διαχωρισμένο κρέας που προέρχεται από οστά βοοειδών και αιγοπροβάτων·]
                                          
                                       
                           
                                 (2) ή
                                 
                              
                              
                                 
                                             [5)
                                          
                                          
                                             τα παρασκευάσματα κρέατος βοοειδών και αιγοπροβάτων προέρχονται από μηχανικώς διαχωρισμένο κρέας που παράγεται από οστά βοοειδών και αιγοπροβάτων, τα οποία γεννήθηκαν, εκτράφηκαν συνεχώς και εσφάγησαν σε χώρα ή περιοχή που έχει χαρακτηριστεί, σύμφωνα με την απόφαση 2007/453/ΕΚ, ως χώρα ή περιοχή με αμελητέο κίνδυνο ΣΕΒ και στην οποία δεν έχουν εκδηλωθεί αυτόχθονα κρούσματα ΣΕΒ·]
                                          
                                       
                                             (2) [6)
                                          
                                          
                                             
                                                         α)
                                                      
                                                      
                                                         τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων, προέρχονται από χώρα ή περιοχή που έχει ταξινομηθεί, σύμφωνα με την απόφαση 2007/453/ΕΚ, ως χώρα ή περιοχή με απροσδιόριστο κίνδυνο εμφάνισης ΣΕΒ·
                                                      
                                                   
                                                         β)
                                                      
                                                      
                                                         τα ζώα, από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων δεν έχουν καταναλώσει κρεατάλευρα, οστεάλευρα ή ινώδη κατάλοιπα ξιγκιού, όπως ορίζονται στον κώδικα υγείας χερσαίων ζώων του OIE, και
                                                      
                                                   
                                                         γ)
                                                      
                                                      
                                                         το νωπό κρέας που χρησιμοποιείται στην παρασκευή των παρασκευασμάτων κρέατος έχει παραχθεί και υποστεί χειρισμούς με τρόπο που να διασφαλίζει ότι αυτά δεν περιέχουν και δεν έχουν μολυνθεί από νευρικούς και λεμφικούς ιστούς που αποκαλύπτονται κατά τη διαδικασία αποστέωσης.]]
                                                      
                                                   
                                       
                           
                                 (2) ή
                                 
                              
                              
                                 
                                             [1)
                                          
                                          
                                             η χώρα ή η περιοχή αποστολής έχει ταξινομηθεί ως χώρα ή περιοχή με ελεγχόμενο κίνδυνο ΣΕΒ, σύμφωνα με την απόφαση 2007/453/ΕΚ·
                                          
                                       
                                             2)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων έχουν υποβληθεί σε έλεγχο πριν και μετά τη σφαγή·
                                          
                                       
                                             3)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων δεν θανατώθηκαν, έπειτα από αναισθητοποίηση, με τεμαχισμό των ιστών του κεντρικού νευρικού συστήματος μέσω εισαγωγής επιμήκους ραβδοειδούς οργάνου στην κρανιακή κοιλότητα, ή μέσω έγχυσης αερίου στην κρανιακή κοιλότητα·
                                          
                                       
                                             4)
                                          
                                          
                                             τα παρασκευάσματα κρέατος βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο σημείο 1 του παραρτήματος V του κανονισμού (ΕΚ) αριθ. 999/2001, ούτε από μηχανικώς διαχωρισμένο κρέας προερχόμενο από οστά βοοειδών και αιγοπροβάτων·]
                                          
                                       
                           
                                 (2) ή
                                 
                              
                              
                                 
                                             [1)
                                          
                                          
                                             η χώρα ή η περιοχή αποστολής δεν έχει ταξινομηθεί σύμφωνα με την απόφαση 2007/453/ΕΚ ή έχει ταξινομηθεί ως χώρα ή περιοχή με απροσδιόριστο κίνδυνο ΣΕΒ·
                                          
                                       
                                             2)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων έχουν υποβληθεί σε έλεγχο πριν και μετά τη σφαγή·
                                          
                                       
                                             3)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων δεν έχουν καταναλώσει κρεατάλευρα ή οστεάλευρα ούτε ινώδη κατάλοιπα ξιγγιών, προερχόμενων από μηρυκαστικά, όπως ορίζονται στον κώδικα υγείας χερσαίων ζώων του OIE· και
                                          
                                       
                                             4)
                                          
                                          
                                             τα ζώα από τα οποία προέρχεται το νωπό κρέας που χρησιμοποιείται στην παρασκευή των παρασκευασμάτων κρέατος βοοειδών και αιγοπροβάτων δεν θανατώθηκαν, έπειτα από αναισθητοποίηση, με τεμαχισμό των ιστών του κεντρικού νευρικού συστήματος μέσω εισαγωγής επιμήκους ραβδοειδούς οργάνου στην κρανιακή κοιλότητα, ή μέσω έγχυσης αερίου στην κρανιακή κοιλότητα·
                                          
                                       
                                             5)
                                          
                                          
                                             τα παρασκευάσματα κρέατος βοοειδών και αιγοπροβάτων δεν περιέχουν ούτε προέρχονται από:
                                             
                                                         α)
                                                      
                                                      
                                                         ειδικά υλικά κινδύνου, όπως ορίζονται στο σημείο 1 του παραρτήματος V του κανονισμού (ΕΚ) αριθ. 999/2001·
                                                      
                                                   
                                                         β)
                                                      
                                                      
                                                         νευρικούς και λεμφικούς ιστούς που αποκαλύπτονται κατά τη διαδικασία αποστέωσης,
                                                      
                                                   
                                                         γ)
                                                      
                                                      
                                                         μηχανικώς διαχωρισμένο κρέας που έχει παραχθεί από οστά βοοειδών και αιγοπροβάτων.]»
                                                      
                                                   
                                       
                           
               
   
   
      ΠΑΡΑΡΤΗΜΑ II
      Το παράρτημα III της απόφασης 2007/777/ΕΚ τροποποιείται ως εξής:
      Το υπόδειγμα κτηνιατρικού πιστοποιητικού «Προϊόντα με βάση το κρέας, επεξεργασμένα στομάχια, ουροδόχοι κύστεις και έντερα» τροποποιείται ως εξής:
      
                  α)
               
               
                  Στο σημείο II.2. «Βεβαίωση δημόσιας υγείας», το σημείο ΙΙ.2.9 αντικαθίσταται από το ακόλουθο κείμενο:
                  
                              «(2) II.2.9.
                           
                           
                              εάν περιέχουν υλικά προερχόμενα από βοοειδή ή αιγοπρόβατα, τα προϊόντα με βάση το κρέας και τα επεξεργασμένα έντερα υπόκεινται στους ακόλουθους όρους, ανάλογα με την κατηγορία του κινδύνου εμφάνισης ΣΕΒ της χώρας καταγωγής:
                              
                                          (2) είτε
                                          
                                       
                                       
                                          
                                                      [1)
                                                   
                                                   
                                                      η χώρα ή η περιοχή αποστολής έχει ταξινομηθεί ως χώρα ή περιοχή με αμελητέο κίνδυνο εμφάνισης ΣΕΒ, σύμφωνα με την απόφαση 2007/453/ΕΚ·
                                                   
                                                
                                                      2)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και/ή τα επεξεργασμένα στομάχια βοοειδών και αιγοπροβάτων, έχουν υποβληθεί σε έλεγχο πριν και μετά τη σφαγή·
                                                   
                                                
                                    
                                          (2) είτε
                                          
                                       
                                       
                                          
                                                      [3)
                                                   
                                                   
                                                      τα ζώα, από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και/ή τα επεξεργασμένα στομάχια βοοειδών και αιγοπροβάτων, έχουν υποβληθεί σε έλεγχο πριν και μετά τη σφαγή:
                                                      
                                                                  α)
                                                               
                                                               
                                                                  γεννήθηκαν, εκτράφηκαν αποκλειστικά και εσφάγησαν σε χώρα ή περιοχή που έχει ταξινομηθεί, σύμφωνα με την απόφαση 2007/453/ΕΚ, ως χώρα ή περιοχή με αμελητέο κίνδυνο ΣΕΒ·
                                                               
                                                            
                                                                  (2) [β)
                                                               
                                                               
                                                                  εσφάγησαν, έπειτα από αναισθητοποίηση, με έγχυση αερίου στην κρανιακή κοιλότητα ή θανατώθηκαν με την ίδια μέθοδο ή εσφάγησαν με τεμαχισμό ιστών του κεντρικού νευρικού συστήματος, έπειτα από αναισθητοποίηση, διά της εισαγωγής επιμήκους ραβδοειδούς οργάνου στην κρανιακή κοιλότητα·]]
                                                               
                                                            
                                                
                                    
                                          (2) ή
                                          
                                       
                                       
                                          
                                                      [3)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στη παρασκευή των προϊόντων με βάση το κρέας βοοειδών και αιγοπροβάτων δεν εσφάγησαν, έπειτα από αναισθητοποίηση, με έγχυση αερίου στην κρανιακή κοιλότητα ούτε θανατώθηκαν με την ίδια μέθοδο ούτε εσφάγησαν με τεμαχισμό ιστών του κεντρικού νευρικού συστήματος, έπειτα από αναισθητοποίηση, διά της εισαγωγής επιμήκους ραβδοειδούς οργάνου στην κρανιακή κοιλότητα·]
                                                   
                                                
                                                      4)
                                                   
                                                   
                                                      τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V σημείο 1 του κανονισμού (ΕΚ) αριθ. 999/2001.
                                                   
                                                
                                    
                                          (2) είτε
                                          
                                       
                                       
                                          
                                                      [5)
                                                   
                                                   
                                                      τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από μηχανικώς διαχωρισμένο κρέας που προέρχεται από οστά βοοειδών και αιγοπροβάτων·]
                                                   
                                                
                                    
                                          (2) ή
                                          
                                       
                                       
                                          
                                                      [5)
                                                   
                                                   
                                                      τα προϊόντα με βάση το κρέας βοοειδών και αιγοπροβάτων προέρχονται από μηχανικώς διαχωρισμένο κρέας που παράγεται από οστά βοοειδών και αιγοπροβάτων, τα οποία γεννήθηκαν, εκτράφηκαν συνεχώς και εσφάγησαν σε χώρα ή περιοχή που έχει χαρακτηριστεί, σύμφωνα με την απόφαση 2007/453/ΕΚ, ως χώρα ή περιοχή με αμελητέο κίνδυνο ΣΕΒ και στην οποία δεν έχουν εκδηλωθεί αυτόχθονα κρούσματα ΣΕΒ·]
                                                   
                                                
                                                      (2) [6)
                                                   
                                                   
                                                      
                                                                  α)
                                                               
                                                               
                                                                  τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας βοοειδών και αιγοπροβάτων, προέρχονται από χώρα ή περιοχή που έχει ταξινομηθεί, σύμφωνα με την απόφαση 2007/453/ΕΚ, ως χώρα ή περιοχή με απροσδιόριστο κίνδυνο εμφάνισης ΣΕΒ·
                                                               
                                                            
                                                                  β)
                                                               
                                                               
                                                                  τα ζώα, από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας βοοειδών και αιγοπροβάτων δεν έχουν καταναλώσει κρεατάλευρα, οστεάλευρα ή ινώδη κατάλοιπα ξιγκιού, όπως ορίζονται στον κώδικα υγείας χερσαίων ζώων του OIE, και
                                                               
                                                            
                                                                  γ)
                                                               
                                                               
                                                                  τα προϊόντα με βάση το κρέας έχουν παραχθεί και υποστεί χειρισμούς με τρόπο που να διασφαλίζει ότι αυτά δεν περιέχουν και δεν έχουν μολυνθεί από νευρικούς και λεμφικούς ιστούς που αποκαλύπτονται κατά τη διαδικασία αποστέωσης.]]
                                                               
                                                            
                                                
                                    
                                          (2) ή
                                          
                                       
                                       
                                          
                                                      [1)
                                                   
                                                   
                                                      η χώρα ή η περιοχή αποστολής έχει ταξινομηθεί ως χώρα ή περιοχή με ελεγχόμενο κίνδυνο ΣΕΒ, σύμφωνα με την απόφαση 2007/453/ΕΚ·
                                                   
                                                
                                                      2)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και/ή τα επεξεργασμένα στομάχια βοοειδών και αιγοπροβάτων έχουν υποβληθεί σε έλεγχο πριν και μετά τη σφαγή·
                                                   
                                                
                                                      3)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και των επεξεργασμένων εντέρων βοοειδών και αιγοπροβάτων, δεν θανατώθηκαν, έπειτα από αναισθητοποίηση, με τεμαχισμό των ιστών του κεντρικού νευρικού συστήματος μέσω εισαγωγής επιμήκους ραβδοειδούς οργάνου στην κρανιακή κοιλότητα, ή μέσω έγχυσης αερίου στην κρανιακή κοιλότητα·
                                                   
                                                
                                                      4)
                                                   
                                                   
                                                      τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο σημείο 1 του παραρτήματος V του κανονισμού (ΕΚ) αριθ. 999/2001, ούτε από μηχανικώς διαχωρισμένο κρέας προερχόμενο από οστά βοοειδών ή αιγοπροβάτων·
                                                   
                                                
                                                      (2) (4) [5)
                                                   
                                                   
                                                      στην περίπτωση εντέρων που προέρχονται αρχικά από χώρα ή περιοχή με αμελητέο κίνδυνο εμφάνισης ΣΕΒ, τα επεξεργασμένα έντερα υπόκεινται στους ακόλουθους όρους:
                                                      
                                                                  α)
                                                               
                                                               
                                                                  τα ζώα από τα οποία προέρχονται τα έντερα βοοειδών και αιγοπροβάτων γεννήθηκαν, εκτράφηκαν συνεχώς και εσφάγησαν σε χώρα ή περιοχή με αμελητέο κίνδυνο εμφάνισης ΣΕΒ και έχουν υποβληθεί σε έλεγχο προ σφαγής και μετά τη σφαγή·
                                                               
                                                            
                                                                  β)
                                                               
                                                               
                                                                  για τα έντερα που προέρχονται από χώρα ή περιοχή όπου έχουν σημειωθεί αυτόχθονα κρούσματα ΣΕΒ:
                                                                  
                                                                              (2) είτε
                                                                              
                                                                           
                                                                           
                                                                              
                                                                                          [i)
                                                                                       
                                                                                       
                                                                                          τα ζώα γεννήθηκαν μετά την ημερομηνία κατά την οποία εφαρμόστηκε στην πράξη η απαγόρευση χορήγησης στα μηρυκαστικά κρεαταλεύρων, οστεαλεύρων και ινωδών καταλοίπων ξιγκιών προερχομένων από μηρυκαστικά·]
                                                                                       
                                                                                    
                                                                        
                                                                              (2) ή
                                                                              
                                                                           
                                                                           
                                                                              
                                                                                          [i)
                                                                                       
                                                                                       
                                                                                          τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V σημείο 1 του κανονισμού (ΕΚ) αριθ. 999/2001.]]]
                                                                                       
                                                                                    
                                                                        
                                                            
                                                
                                    
                                          (2) ή
                                          
                                       
                                       
                                          
                                                      [1)
                                                   
                                                   
                                                      η χώρα ή η περιοχή αποστολής δεν έχει ταξινομηθεί σύμφωνα με την απόφαση 2007/453/ΕΚ ή έχει ταξινομηθεί ως χώρα ή περιοχή με απροσδιόριστο κίνδυνο ΣΕΒ·
                                                   
                                                
                                                      2)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και/ή τα επεξεργασμένα στομάχια βοοειδών και αιγοπροβάτων, έχουν υποβληθεί σε έλεγχο πριν και μετά τη σφαγή·
                                                   
                                                
                                                      3)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιήθηκαν στην παρασκευή των προϊόντων με βάση το κρέας και των επεξεργασμένων εντέρων βοοειδών και αιγοπροβάτων δεν έχουν καταναλώσει κρεατάλευρα ή οστεάλευρα ούτε ινώδη κατάλοιπα ξιγγιών, προερχόμενων από μηρυκαστικά, όπως ορίζονται στον κώδικα υγείας χερσαίων ζώων του OIE·
                                                   
                                                
                                                      4)
                                                   
                                                   
                                                      τα ζώα από τα οποία προέρχονται το νωπό κρέας και τα έντερα που χρησιμοποιούνται στην παρασκευή των προϊόντων με βάση το κρέας και των επεξεργασμένων εντέρων βοοειδών και αιγοπροβάτων δεν θανατώθηκαν, έπειτα από αναισθητοποίηση, με τεμαχισμό των ιστών του κεντρικού νευρικού συστήματος μέσω εισαγωγής επιμήκους ραβδοειδούς οργάνου στην κρανιακή κοιλότητα, ή μέσω έγχυσης αερίου στην κρανιακή κοιλότητα·
                                                   
                                                
                                                      5)
                                                   
                                                   
                                                      τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από:
                                                      
                                                                  α)
                                                               
                                                               
                                                                  ειδικά υλικά κινδύνου, όπως ορίζονται στο σημείο 1 του παραρτήματος V του κανονισμού (ΕΚ) αριθ. 999/2001·
                                                               
                                                            
                                                                  β)
                                                               
                                                               
                                                                  νευρικούς και λεμφικούς ιστούς που αποκαλύπτονται κατά τη διαδικασία αποστέωσης,
                                                               
                                                            
                                                                  γ)
                                                               
                                                               
                                                                  μηχανικώς διαχωρισμένο κρέας που έχει παραχθεί από οστά βοοειδών ή αιγοπροβάτων·
                                                               
                                                            
                                                
                                                      (2) (4) [6)
                                                   
                                                   
                                                      στην περίπτωση εντέρων που προέρχονται αρχικά από χώρα ή περιοχή με αμελητέο κίνδυνο εμφάνισης ΣΕΒ, τα επεξεργασμένα έντερα υπόκεινται στους ακόλουθους όρους:
                                                      
                                                                  α)
                                                               
                                                               
                                                                  τα ζώα από τα οποία προέρχονται τα έντερα βοοειδών και αιγοπροβάτων γεννήθηκαν, εκτράφηκαν συνεχώς και εσφάγησαν σε χώρα ή περιοχή με αμελητέο κίνδυνο εμφάνισης ΣΕΒ και έχουν υποβληθεί σε έλεγχο προ σφαγής και μετά τη σφαγή·
                                                               
                                                            
                                                                  β)
                                                               
                                                               
                                                                  για τα έντερα που προέρχονται από χώρα ή περιοχή όπου έχουν σημειωθεί αυτόχθονα κρούσματα ΣΕΒ:
                                                                  
                                                                              (2) είτε
                                                                              
                                                                           
                                                                           
                                                                              
                                                                                          [i)
                                                                                       
                                                                                       
                                                                                          τα ζώα γεννήθηκαν μετά την ημερομηνία κατά την οποία εφαρμόστηκε στην πράξη η απαγόρευση χορήγησης στα μηρυκαστικά κρεαταλεύρων, οστεαλεύρων και ινωδών καταλοίπων ξιγκιών προερχομένων από μηρυκαστικά·]
                                                                                       
                                                                                    
                                                                        
                                                                              (2) ή
                                                                              
                                                                           
                                                                           
                                                                              
                                                                                          [i)
                                                                                       
                                                                                       
                                                                                          τα προϊόντα με βάση το κρέας βοοειδών και αιγοπροβάτων δεν περιέχουν ούτε προέρχονται από ειδικά υλικά κινδύνου, όπως αυτά ορίζονται στο παράρτημα V σημείο 1 του κανονισμού (ΕΚ) αριθ. 999/2001.]]]».
                                                                                       
                                                                                    
                                                                        
                                                            
                                                
                                    
                        
            
                  β)
               
               
                  Στο μέρος II των σημειώσεων, η υποσημείωση 3 διαγράφεται.